Kloster Altenryf
S Chloschter Alteryf () isch e Zisterzienserabtei im Kanton Frybùrg.

Es ligt in ere Flusschlaufe vo de Saane öppe föifehalb Kilometer südweschtlich vo de Stadt Frybùrg uf em Gmeindsbann vo Hauterive.

Gschicht 
Gstiftet worde isch s Chloschter Alteryf vom Wilhelm vo Glâne i de Zyt zwüsche 1132 und em Joor 1137. Däm sis Gschlecht isch kurz vor em Usstärbe gsi und so het er s Chloschter mit em Grundbsitz usgschtattet und so chönne verhindere, dass s Gebiet an d Zähringer gfalle wäär. Deene het nämli di nöchi Schtadt Frybùrg ghört.

Gweiht worde isch s Chloschter am 25. Februar 1138, und im Johr 1142 het de Papst Innozänz dr Zwöiti d Gründig gsicheret. S Muetterchloschter vo Alteryf isch s Chloschter Cherlieu z Frankrich gsi, es Tochterchloschter vo Alteryf isch Chappel am Albis im hütige Kanton Züri.

S Chloschter isch ab 1157 unterem Schutz vo de Zähringer gstande, und es het durch vill Schänkige Güeter in de Region übercho.

Anne 1848 het dr Kanton s Chloschter ufghobe un drno im Huus s Leererseminar ygrichtet. Sid 1939 isch wider e Benediktinerkonvänt im Chloschter.

Literatur

Webklink 

 Website vo de Abtei (französisch, dütsch und italienisch)
 

Kanton Fryburg
Alteryf
Katholischs Chloster